Doživjeti 100-tu!
Koja je to tajna dugovječnosti? Možda je znaju ljudi sa otoka Okinava u Japanu,koji u svom rječniku nemaju riječ za mirovinu. Oni imaju
Gdje god mi živjeli, zajedničko nam je to da svi starimo. Statistike UN o populaciji pokazuju da su u razvijenim zemljama starci kategorija stanovništva koja procentualno najbrže raste. Zbog pada nataliteta u mnogim zemljama je već sada više staraca nego djece. Šta je još uzrok tomu, koja je to tajna dugovječnosti? Preći 80, preći 90, doživjeti stotu... ne čini se lako. Ali, to su tek usputni brojevi za neke još starije ljude, koji i dalje žive aktivan i ispunjen život. Gerontološka istraživačka organizacija iz Los Angelesa vodi svjetsku evidenciju o superstogodišnjacima, ljudima čijih 110 i više godina može biti dokumentirano. 31. januara ove godine, na njihovoj listi bilo je 80 žena i 16 muškaraca. Vjerovatno je, medjutim, da ih je u svijetu i više i da mnogi žive svoj tihi život negdje u zabačenom kutku svijet. Dan Buettner je dosta pisao o ovim veoma starim osobama, kojima je njihov način života produžio život za neku deceniju i više. DAN BUETTNER, PISAC: Postoje u svijetu skriveni džepovi gdje ljudi žive znatno duže, ali i znatno srećnije... U Costa Rici, grupa stogodišnjaka živi u blizini Pacifika. Emilio Mercado del Toro bio je medju najstarijima na svijetu kad je proslavio svoj 114. rodjendan. Na proslavi, njegova pra-pra-nećaka Dolores Martinez, pokušala je da objasni njegov pristup životu: DOLORES MARTINEZ : On je veoma, veoma, srećna osoba. Upravo zato, mislim, da je živio toliko dugo i tako dobro. Italijanski otok Sardinija takodje je oaza dobrog i dugog života. Sve dok nije umro u 112 godini, Antonio Todde je zasluge za svoj dug život pripisivao svakodnevno popijenoj čaši crnog vina. Malo hrane, voće i povrće, i tek malo mesa, izgleda da je dobar recept za dugovječnost, ma gdje živjeli. Istraživači su utvrdili da život na većim nadmorskim visinama pomaže recimo smanjenju krvnog pritiska, kao i fizička aktivnost. Ali, to ne znači da ostati aktivan mora da znači provesti ostatak životu u teretani... Važan je i generalni stav prema starosti, kao normalnom dijelu života, kaže Dan Buettner: ”Ljudi sa otoka Okinava u Japanu uopšte u svom rječniku nemaju riječ za mirovinu. Oni imaju jedinstveni naziv za cijeli život odrasle osobe. Ta riječ: IKIGAI, znači, vjerovali ili ne: ONO ZBOG ČEGA SE UJUTRO BUDIM.“ I Amerikanci spadaju medju dugovječne... 85 hiljada starica i starica, pripadnika adventističke crkve Sedmi Dan (daklje, nedjelja) ujedno su učesnici u studiji o tome zašto oni baš žive tako dugo. Prije više od stotinu godina, osnivači te crkve promovirali su, na primjer, ishranu bogatu voćem, povrćem, orasima, bademima i drugim koštunjavim voćem, te žitaricama. A upravo sad, većina doktora u svijetu upravo preporučuje takvu dijetu za zdrav i dugovječan život.